Iñigo Astiz

Iñigo Astiz Martinez (Iruñea, Nafarroa, 1985eko apirilaren 23a) euskal poeta eta Berria egunkariko kazetaria da. Poesiako Lauaxeta saria  eta haur eta gazte literaturako Euskadi Saria irabazi ditu. Berriako Kultura sailean aritzen da, milaka artikulu argitaratu ditu.

 Poeta eta poesia-itzultzailea 
Idazle moduan batez ere poesia sortu du, baina guztira sei genero landu ditu: poesia, kronika, narrazioa, saiakera, haur literatura eta itzulpenak. 

Poeta moduan 2012an Baita hondakinak ere argitaratuta zuen eta badu haurrentzako poema liburu bat ere Joemak eta polasak, Maite Mutuberriak ilustratua. Azken liburu horrekin 2020an haur eta gazte literaturako saria jaso zuen Euskadi Literatura Sarietan. Eta Analfabetoa poema-liburuarekin 2019ko Lauaxeta Saria irabazi zuen poesia atalean. Bere poesia euskarazko eta gaztelaniazko liburu eta aldizkarietan aztertu eta antologizatu da. Bestalde, bi poema-antologia euskaratu ditu, bata Sylvia Plath-ena (Ariel eta beste poema batzuk, Denonartean, 2013) eta bestea Sandro Penna-rena, Damaris Panek ilustratua (Bilduma bat, Farmazia Beltza, 2019).

Haur literaturako Haserrea (Anger) eta Kixkur (Curly) irudi-liburuak sortu zituen, Leire Salaberria eta Mikel Valverde ilustratzaileekin elkarlanean. 

Ospe handiko hainbat euskal musikarirentzako letrak ere idatzi ditu, Gari-rentzat (Behin bizitzea, Bi hiritan, Estutu, Jurisprudentzia,  Minik ez dago, eta Yase) eta Jabier Muguruzarentzat batez ere (Babuinoak dio, Behia, Boa maitekorra, Eguraldiaz, Jon Martinez, Larreko filosofoa, Lau arrain, Lehoia dentistan, Leiho bat zabalik, eta Mamua), baina baita Eñaut Elorrieta,  Blanquita Carraquela, Inun, Xabi San Sebastian eta Rafa Ruedarentzat ere.

 Kazetaria 
Berria egunkariko kultura arloko kazetaria da. 2025ean baziren 2.800 baino gehiago berak idatzitako artikuluak. Bi aldiz irabazi du Rikardo Arregi kazetaritza saria, 2015 eta 2017an. Kixotenean izeneko liburuan Berria egunkarian idatzitako hainbat kronika bildu zituen liburu batean, eta liburu horrekin irabazi zuen 2017ko saria.

 Obra 
 Poesia 
 Baita hondakinak ere (Susa, 2012) 
 Analfabetoa (Susa, 2019)

 Errezitala 
Manifestu presentista, (Booktegi, 2020)

 Kronika 
 Kixotenean (Elkar, 2016)

 Narrazioa 
 Monogamoak (Susa, 2024)

 Saiakera  
 Ez duzu abusatuko (Elkar, 2017) 

 Haur literatura 
 Joemak eta polasak (Elkar, 2019). Maite Mutuberria ilustratzailearekin batera argitaratu zuen eta Euskadi literatura saria irabazi zuten, "Haur eta gazte literatura" sailean.
 Haserrea
 Kixkur

 Itzulpenak  
 Sylvia Plathen: Ariel eta beste poema batzuk (Denonartean, 2013) 
 Sandro Pennaren Bilduma bat (Farmazia Beltza, 2019).

 Sariak 

 2020:  Euskadi literatura saria. Maite Mutuberria ilustratzailearekin batera argitaratu zuen Joemak eta polasak (Elkar, 2019).
 2019: Lauaxeta Saria irabazi zuen poesiako atalean Analfabetoa poema-liburuarekin. 
 2017: Rikardo Arregi Kazetaritza Saria irabazi zuen, Maite Mutuberria ilustratzailearekin batera. Sari berezia eman zien epai-mahaiak Kixotenean erreportaje-liburuagatik. "Sorkuntza paregabetzat" jo zten lana. "Irakurterraza eta oso goi mailakoa, aldi berean. Eredugarria". Berrian kaleratutako erreportaje sortarekin osatu zuen liburua  Cervantesen heriotzaren 400 urteurrenaren karira, Maite Mutuberriaren ilustrazioek, iraganaren eta gaur egunaren arteko zubiak, fikziozkoak zein errealak, eraikitzen dituzte testuan.
 2015: Rikardo Arregi Kazetaritza Saria irabazi zuen  Kixotenean izeneko kronikarengatik, Mikel Ibargoien-ekin batera. 

 Erreferentziak 

 Kanpo estekak 
 "Bi ipuin naif", Berria, 2023ko irailaren 3a.
 Iñigo Astiz Muck Track  atarian. 325 artikulu 2025ean
 Iñigo Astiz kazetariaren artikuluak Berria egunkarian
 Iñigo Astiz-iz buruzko artikuluak Berria egunkarian

Kategoria:Iruñeko idazleak
Kategoria:Nafarroa Garaiko kazetariak
Kategoria:Euskarazko poetak
Kategoria:Euskarazko haur literaturako idazleak
Kategoria:Euskal Herriko itzultzaileak